S-932/2013

Mál þetta, sem dómtekið er í dag 28. október, er höfðað af lögreglustjóranum á höfuðborgarsvæðinu með ákæru dagsettri 8. október 2013, á hendur A-kk-þgf S-kk-þgf, kt. 000000-0000, Klausturstíg 9, Reykjavík fyrir eftirfarandi brot:

1. fyrir umferðar- og fíkniefnalagabrot aðfararnótt föstudagsins 7. júní 2013 í Reykjavík ekið bifreiðinni BT-901 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 10 ng/ml) norður Vesturlandsveg að Reynisvatnsvegi, þar sem lögregla stöðvaði aksturinn og í sama skipti haft í vörslum sínum 6,10 g af hassi og 1,80 g af maríhúana sem lögregla fann við leit í bifreiðinni.

Er talið að brot þetta varða við 1., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. fyrir fíkniefnalagabrot með því að hafa aðfararnótt föstudagsins 7. júní 2013 í Reykjavík, að Klausturstíg 9, haft í vörslum sínum 465,70 g af kannabislaufum og 882,90 g af kannabisstönglum sem lögregla fann við leit í íbúðinni.

Er talið að brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og greiðslu alls sakarkostnaðar.

Krafist er upptöku á 6,10 g af hassi, 1,80 g af maríhúana, 465,70 g af kannabislaufum og 882,90 g af kannabisstönglum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 1 gróðurhúsalampa, 1 gróðurtjaldi og loftsíu með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði A-kk-nf S-kk-nf er fæddur í mars 1976 og hefur einu sinni gert sátt við lögreglustjórann á höfuðborgarsvæðinu fyrir brot á lögum um ávana- og fíkniefni nr. 65/1974.

Með hliðsjón af sakarefni málsins er refsing ákærða ákveðin fangelsi í 30 daga. Verður refsingin skilorðsbundin með þeim hætti er í dómsorði greinir.

Ákærði er sviptur ökurétti í 1 ár frá dómsuppsögu.

Ákærði greiði 96.423 krónur í sakarkostnað.

D ó m s o r ð :

Ákærði, A-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 1 ár frá dómsuppsögu.

Upptækt er gert til ríkissjóðs 6,10 g af hassi, 1,80 g af maríhúana, 465,70 g af kannabislaufum og 882,90 g af kannabisstönglum ,1 gróðurhúsalampi, 1 gróðurtjaldi og loftsía sem lögregla lagði hald á við rannsókn málsins.

Ákærði greiði 96.423 krónur í sakarkostnað.

S-kk-nf S-kk-nf.